recursal/SuperWikiNEXT-32B huggingface dataset:
**অশোক** বৈজ্ঞানিক নাম: *Saraca asoca**,*** *Saraca indica*), (ইংরেজি: Yellow Ashok, Yellow Saraca) হচ্ছে Fabaceae পরিবারের এক প্রজাতির বৃক্ষ। এটি কখনও কখনও ভুলভাবে Saraca indica হিসাবে পরিচিত। অশোক গাছের ফুল ভারতের ওড়িশার রাজ্যের রাজ্য ফুল।

বিবরণ
-----

অশোক মাঝারি আকৃতির ছায়াদানকারী চিরসবুজ বৃক্ষ। এদের পাতার রঙ গাঢ়-সবুজ। পাতাগুলো দীর্ঘ, চওড়া ও বর্শাফলাকৃতির। কচিপাতা কোমল, নমনীয়, ঝুলন্ত ও তামাটে। ফুল ফোটার প্রধান মৌসুম বসন্তকাল। তবে হেমন্ত অবধি এ গাছে ফুল ফুটতে দেখা যায়। তবে শীতকালেও এরা অল্প সংখ্যায় ফুটে থাকে। অশোক ফুল গাছের কাণ্ড থেকে ফোটে। ফুল আকারে ছোট, কিন্তু বহুপৌষ্পিক, ছত্রাকৃতি। মঞ্জরি আকারে বড়। অজস্র ফুলের সমষ্টি অশোকমঞ্জরি মৃদু গন্ধযুক্ত এবং বর্ণ ও গড়নে আকর্ষণীয়। তাজা ফুলের রং কমলা, কিন্তু বাসি ফুল লাল রঙ ধারণ করে। পরাগকেশর দীর্ঘ। ফল বড়সড় শিমের মতো চ্যাপ্টা, পুরু এবং ঈষৎ বেগুনি রঙের।

রবীন্দ্রনাথ কবিতায় লিখেছিলেন, পুরাকালে নাকি অশোকবৃক্ষে নারীর চরণস্পর্শে ফুল জেগে উঠতো। সিদ্ধার্থ লুম্বিনীর এক অশোকতরুর নিচে জন্মেছিলেন। অশোক গাছ হিমালয়ের পাদদেশবর্তী অঞ্চলে লভ্য। বলধা গার্ডেনের সংরক্ষিত অংশটিতে (সাইকি) একটি অশোক গাছ আছে।

প্রজাতি
-------

আলোচ্য অশোক ছাড়াও ভারতে এবং বাংলাদেশে রাজ অশোক এবং স্বর্ণ অশোক নামে আরও দুই রকমের অশোক গাছ দেখা যায়। অশোকের একটি প্রজাতি রয়েছে যাদের ফুলের রঙ হলুদ। এর বৈজ্ঞানিক নামঃ *Saraca thaipingensis*.

বংশবিস্তার
----------

অশোক ফলের বীজ থেকে সহজেই চারা জন্মায়। তবে চারার বৃদ্ধি মন্থর।

চিত্রশালা
---------

* অশোক বৃক্ষের গোড়া (কাণ্ড)অশোক বৃক্ষের গোড়া (কাণ্ড)
* 
* পাতাপাতা
* অসংখ্য ফুলে ঘনবদ্ধ অশোকমঞ্জরিঅসংখ্য ফুলে ঘনবদ্ধ অশোকমঞ্জরি
* গাছের কাণ্ড থেকে প্রস্ফুটিত অশোক ফুলের গুচ্ছগাছের কাণ্ড থেকে প্রস্ফুটিত অশোক ফুলের গুচ্ছ
* ফুলের কুঁড়িফুলের কুঁড়ি
* ফুল সমেত অশোক গাছফুল সমেত অশোক গাছ
* অশোক ফুলঅশোক ফুল
* শুকনো অশোক ফুলশুকনো অশোক ফুল

আরো দেখুন
---------

* স্বর্ণ অশোক
* রাজ অশোক
* কাউলি অশোক

তথ্যসূত্র
---------

1. 1 2  "Saraca asoca (Roxb.) Willd. — The Plant List"। *The Plant List*। ৫ জানুয়ারি ২০১৫।
2. ↑  Zuijderhoudt, G.F.P. (১৯৬৮), "A revision of the genus *Saraca* L. — (Legum. Caes.)", *Blumea*, **15**: 413–425 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Zuijderhoudt, G.F.P. (১৯৬৮), "A revision of the genus *Saraca* L. — (Legum. Caes.)", *Blumea*, **15**: 413–425 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑
5. 1 2 3  অশোকের বর্ণশোভা - *দৈনিক প্রথম আলো (০৬ জানুয়ারি, ২০১৬)*

বহিঃসংযোগ
---------


উইকিমিডিয়া কমন্সে **অশোক (উদ্ভিদ)** সংক্রান্ত মিডিয়া রয়েছে।
{{Infobox anatomy
| Name = তর্জনী
| Latin = Digitus II manus, digitus secundus manus, index
| Image = Wijsvinger.jpg
| Caption = বাম হাতের তর্জনী প্রসারিত
| Image2 =
| Caption2 =
| Precursor =
| System =
| Artery = তর্জনীর রেডিয়াল ধমনী,   
 [[যথাযথ পালমার ডিজিটাল ধমনী]],   
 [[হাতের ডোরসাল ডিজিটাল ধমনী | ডোরসাল ডিজিটাল ধমনী]]
| Vein = [[পালমার ডিজিটাল শিরা]], [[হাতের ডোরসাল ডিজিটাল শিরা|ডোরসাল ডিজিটাল শিরা]]
| Nerve = [[রেডিয়াল নার্ভের ডর্সাল ডিজিটাল স্নায়ু]], [[মিডিয়ান নার্ভের সঠিক পালমার ডিজিটাল স্নায়ু]]
| Lymph =
}}**তর্জনী** (এছাড়াও **সামনের আঙ্গুল**,  **প্রথম আঙুল**,  **নির্দেশক আঙুল**, **ট্রিগার আঙুল**, **ডিজিটাস সেকেন্ডাস,** **ডিজিটাস ২** এবং আরও অনেক পদ হিসাবে উল্লেখ করা হয়) হল মানুষের হাতের দ্বিতীয় আঙ্গুল। এটি বৃদ্ধাঙ্গুলি এবং মধ্যমা আঙুলের মধ্যে অবস্থিত। এটি সাধারণত হাতের সবচেয়ে নিপুণ এবং সংবেদনশীল অঙ্ক, যদিও দীর্ঘতম নয় – এটি মধ্যমা আঙুলের চেয়ে ছোট এবং অনামিকা আঙুলের চেয়ে ছোট বা দীর্ঘ হতে পারে – আঙ্গুলের অনুপাত দেখুন।

"তর্জনী" আক্ষরিক অর্থ "ইঙ্গিত করার আঙুল", একই লাতিন উৎস থেকে *নির্দেশিত* হিসাবে*;* এর শারীরবৃত্তীয় নামগুলি হল "তর্জনী" এবং "দ্বিতীয় আঙ্গুল"।

শারীরস্থান
----------

তর্জনীতে তিনটি ফ্যালাঞ্জ রয়েছে। এটিতে কোন পেশী থাকে না, তবে হাড়ের সাথে টেন্ডনের সংযুক্তি দ্বারা হাতের পেশী দ্বারা নিয়ন্ত্রিত হয়।

আরো দেখুন
---------

* ডিজিট অনুপাত, তর্জনী, অনামিকা ও জরায়ুতে এন্ড্রোজেনের মাত্রার তুলনামূলক দৈর্ঘ্য
* এক্সটেনসর ইনডিসিস পেশী
* অঙ্গুলি সঞ্চালন (দ্ব্যর্থতা নিরসন)
* সূচক (টাইপোগ্রাফি)

তথ্যসূত্র
---------

1. ↑  "forefinger - definition of forefinger in English | Oxford Dictionaries"। *Oxford Dictionaries | English*। ২০১৭-০৯-২৫ তারিখে মূল থেকে আর্কাইভ করা। সংগ্রহের তারিখ ২০১৭-০৬-০৮।
2. ↑  "first finger - definition of first finger in English | Oxford Dictionaries"। *Oxford Dictionaries | English*। ২০১৭-০৯-২৫ তারিখে মূল থেকে আর্কাইভ করা। সংগ্রহের তারিখ ২০১৭-০৬-০৮।

বহিঃসংযোগ
---------

 উইকিমিডিয়া কমন্সে তর্জনী সম্পর্কিত মিডিয়া দেখুন।
**তকবাক হাকর** বাংলাদেশের খাগড়াছড়ি জেলার দীঘিনালা উপজেলার একটি প্রাকৃতিক গুহা।

বর্ণনা
------

তকবাক হাকর শব্দটি স্থানীয় ত্রিপুরা/ত্রিপুরী ভাষা।। খাগড়াছড়ি জেলার দীঘিনালা উপজেলা সদর থেকে প্রায় ১৭ কিলোমিটার দূরে মেরুং ইউনিয়নের আট মাইল নামক স্থানে অবস্থিত এই গুহাটি।

গুহাটি প্রথমে দেখে মনে হতে পারে প্রাগৈতিহাসিক কোনো স্থাপনা। উঁচু পাথুরে দুটো পাহাড়ের মাঝখানে অবস্থিত তকবাক হাকরটি। আরও অবাক করা বিষয় হলো প্রায় ৩০ ফুটেরও বেশি উচ্চতার গুহাটির মাথায় রয়েছে পাথুরে ছাদ। ছাদের মতো দেখতে গুহার ওপরের অংশ দেখে মনে হবে যেন কোনো রাজমিস্ত্রীর নিপুণ নির্মাণশৈলীতে গুহাটি তৈরি হয়েছে। তাই কেউ কেউ এই গুহাটিকে ব্রিটিশ সৈন্যদের ব্যাংকার হিসেবেও মন্তব্য করেছেন। ঘুটঘুটে অন্ধকারের মধ্যে আঁকা-বাঁকা গুহাটিতে যেতে ভয় অনুভূত হবে সবার। মশাল কিংবা মোবাইলের আলোর মাধ্যমেই যাওয়া যাবে গুহাটিতে।

ভিতরে একদম শুষ্ক। গুহাতে যাওয়ার সময়ের যাত্রাপথ এবং এর আশ-পাশের পরিবেশ অ্যাডভেঞ্চাপ্রেমীদের জন্য রয়েছে বাড়তি পাওনা।

যোগাযোগ
-------

গুহাটিতে আসার জন্যে গাড়িতে করে প্রথমে খাগড়াছড়ি সদরে আসতে হবে। পরবর্তিতে আবার খাগড়াছড়ি সদর থেকে গাড়ি ভাড়া করে যেতে হবে গুহাটিতে। খাগড়াছড়ি-দীঘিনালা মূলসড়ক মধ্যবর্তী আটমাইল এলাকা থেকে যেতে হবে এই গুহায়। মূলসড়ক থেকে প্রায় সাত কিলোমিটার ইটের রাস্তা যাওয়া যাবে গাড়িতে। ইটের রাস্তা শেষ করলেই শুরু হবে দুই কিলোমিটার পায়ে হাঁটাপথ।

পাহাড়ের ভেতরের পথ ধরে হাঁটতে হবে প্রায় ২০মিনিট। এই ২০ মিনিটে কখনো পাহাড় বেয়ে নামতে হবে। কখনো আবার হিম শীতল পানির পথ ধরে হাঁটতে হবে। গুহায় শুষ্ক মৌসুমে পানি না থাকলেও ভরা বর্ষায় পাওয়া যাবে তার বুনো রূপ। তখন তার গা ঘেঁষে নামা নিশ্চিত দারুণ এক অনুভূতি পাওয়া যাবে।

তারপর মাইরুং তৈসা ছড়া দিয়ে ৫/৭মিনিট গেলেই পৌঁছে যাবেন ‘তকবাক হাকর’ গুহার মুখে।

তথ্যসূত্র
---------

1. ↑  "অ্যাডভেঞ্চার: বাদুড় গুহা"। প্রথম আলো। সংগ্রহের তারিখ ফেব্রুয়ারি ২০, ২০২৩।
2. ↑  "গা ছমছম বাদুড় গুহা"। বিডি নিউজ ২৪। ২২ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ২১, ২০২৩।
3. ↑  "পাহাড়ে নতুন গুহা"। খোলা কাগজ। সংগ্রহের তারিখ জানুয়ারি ২১, ২০২৩।

* দৈনিক প্রথম আলো পত্রিকায় খবর
* দৈনিক সমকাল পত্রিকায় খবর

আরও দেখুন
---------

* আলুটিলা গুহা
* তৈদুছড়া ঝর্ণা
* তুয়ারি মাইরাং
* মাতাই হাকর

বহিঃসংযোগ
---------
**বিচারপতি ফজলে কাদেরী মোহাম্মদ আবদুল মুনিম** (১ ডিসেম্বর ১৯২৪ - ১ ফেব্রুয়ারি ২০০১) বাংলাদেশের একজন প্রখ্যাত আইনবিদ এবং ৪র্থ প্রধান বিচারপতি। তিনি সংক্ষেপে **এফ. কে. এম. এ. মুনিম** নামেই অধিক পরিচিত ছিলেন।

জন্ম ও পারিবারিক পরিচিতি
------------------------

এফ. কে. এম. এ. মুনিমের জন্ম ১৯২৪ সালের ১ ডিসেম্বর তারিখে ব্রিটিশ রাজের নিয়ন্ত্রণাধীন ঢাকা জেলায়।

শিক্ষাজীবন
----------

তিনি ১৯৫৮ সালে যুক্তরাজ্যের লন্ডন বিশ্ববিদ্যালয় থেকে এল.এল.এম. এবং ১৯৬০ সালে আইন শাস্ত্রে পিএইচ.ডি. ডিগ্রি অর্জনের পাশাপাশি লিংকনস্‌-ইন থেকে ১৯৫৯ সালে বার আ্যট ল' ডিগ্রি লাভ করেন।

কর্মজীবন
--------

বিচারপতি মুনিম ১৯৫১ সালে ঢাকা হাইকোর্টে আইন ব্যবসায় শুরু করেন; তবে কিছুদিন পরই উচ্চ শিক্ষার্থে যুক্তরাজ্যে গমন করেন।

বাংলাদেশ স্বাধীন হওয়ার পর বিচারপতি মুনিম হাইকোর্টে বিচারক হিসাবে নিয়োগ পান। সংবিধান সংশোধনীর মাধ্যমে ১৯৭৩ সালের ২০ জুলাই *আন্তর্জাতিক অপরাধসমূহ (ট্রাইব্যুনালস) আইন-১৯৭৩* পাস হয়, যা প্রণয়নের জন্য ১৯৭২ সালে তৎকালীন আইনমন্ত্রী ড. কামাল হোসেন বঙ্গবন্ধুর নির্দেশে একটি সেল গঠন করেন যার অন্যতম সদস্য ছিলেন বিচারপতি এফ. কে. এম. এ. মুনিম।

১৯৮২ সালের ১১ এপ্রিল তারিখে বিচারপতি কামালউদ্দিন হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে ফজলে কাদেরী মোহাম্মদ আবদুল মুনিমকে নিয়োগ প্রদান করলে তিনি ১৯৮২ সালের ১২ এপ্রিল তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩০ নভেম্বর তারিখে ঐ পদ হতে অবসর গ্রহণ করেন।

বিচারপতি এফ. কে. এম. এ. মুনিম ছিলেন বাংলাদেশ আইন কমিশনের প্রথম চেয়ারম্যান। তিনি ১৯৯৬ সালের ৬ আগস্ট চেয়ারম্যান হিসাবে নিযুক্ত হন; তবে ১৯৯৭ সালের ৩১ ডিসেম্বর স্বাস্থ্যগত কারণে পদত্যাগ করেন।

রচনাবলী
-------

তিনি দুটি গ্রন্থ রচনা করেন:

* Rights of Citizens under the Constitution and Law - (১৯৭৫)
* Legal Aspects of Martial Law - (১৯৮৯)

আরো দেখুন
---------

* বাংলাদেশ সুপ্রীম কোর্ট
* প্রধান বিচারপতি
* বাংলাদেশের প্রধান বিচারপতি
* বাংলাদেশের প্রধান বিচারপতিবৃন্দের তালিকা

তথ্যসূত্র
---------

1. 1 2 3 4 5 6 7  বিচারপতি ফজলে কাদেরী মোহাম্মদ আবদুল মুনিম-এর জীবনী।
2. 1 2  যেভাবে বিচার হয় কাদের মোল্লার।[*স্থায়ীভাবে অকার্যকর সংযোগ*]
3. ↑  "বাংলাদেশে যুদ্ধাপরাধ আইনটি যারা প্রনয়ন আরেন"। ২৯ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৫।
4. ↑  বিচারপতি খায়রুল হক আইন কমিশনের চেয়ারম্যান হলেন।
5. ↑  আইন কমিশনের প্রথম চেয়ারম্যান বিচারপতি মুনিম।

বহি:সংযোগ
---------

* বিচারপতি ফজলে কাদেরী মোহাম্মদ আবদুল মুনিম - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি - বাংলাপিডিয়া হতে প্রাপ্ত নিবন্ধ।
* বাংলাদেশের প্রধান বিচারপতি যেভাবে নির্বাচন করা হয়।
অন্য ব্যবহারের জন্য সানওয়াপ্টা দেখুন।
**সানওয়াপ্টা পর্বত** (স্থানীয়ভাবে **সানওয়াপ্টা চূড়া** নামে পরিচিত) কানাডার আলবার্টা প্রদেশের জেসপার জাতীয় উদ্যানে সানওয়াপ্টা নদীর উপত্যাকায়, 'বিউটি' নালী ও কলাম্বিয়া বরফক্ষেত্রের ঠিক উত্তরে এবং জোনাস নালীর পশ্চিম দিকে অবস্থিত একটি পর্বত। 'সানওয়াপ্টা' শব্দটি *স্টোনি ইন্ডিয়ান* জাতীগোষ্টির ভাষা হতে উদ্ভূত, যার অর্থ 'উত্তাল বা অশান্ত নদী'। শব্দটি সানওয়াপ্টা নদীর নামকরণে ব্যবহার করা হইয়েছিল। ১৯০৬ সালে সানওয়াপ্টা নদীর নাম অনুসারে এই পর্বতের নাম রাখা হয়। একই বছর জিমি সিম্পসন সর্বপ্রথম এই পর্বত আরোহণ করেছিলেন। পর্বতটি আলবার্টার 'আইসফিল্ড পার্কওয়ে' নামে খ্যাত মহাসড়ক ৯৩ হতে দেখা যায়।

আরোহণ
-----

সানওয়াপ্টা পর্বতের চূড়ায় আরোহণের জন্য সাধারণত আইসফিল্ড পার্কওয়ের পাশের দক্ষিণ-পশ্চিম ঢাল (১,৭৩৫ মিটার (৫,৬৯২ ফুট)) হামাগুড়ি দিয়ে ওঠার জন্য বেশি ব্যবহার হয়।

আইসফিল্ড পার্ক হতে সানওয়াপ্টা পর্বত

ভূতত্ত্ব ও জলবায়ু
------------------

কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সানওয়াপ্টা পর্বতে বারিপাতে জমা পানি নেমে এসে সানওয়াপ্টা নদীতে পতিত হয়।

আরও দেখুন
---------

* সানওয়াপ্টা গিরিপথ
* সানওয়াপ্টা জলপ্রপাত

তথ্যসূত্র
---------

1. 1 2 3  "Sunwapta Peak"। *peakfinder.com*। সংগ্রহের তারিখ ২০২০-১০-২৮।
2. 1 2  Government of Canada, Natural Resources Canada। "Place names - Sunwapta Peak"। *www4.rncan.gc.ca*। সংগ্রহের তারিখ ২০২০-১০-২৮।
3. 1 2 3 4 5  Kane, Alan (১৯৯৯)। *Scrambles in the Canadian Rockies*। ক্যালগ্যরি: রকি মাউন্টেইন বুকস। পৃষ্ঠা ৩১২–৩১৩। আইএসবিএন 0-921102-67-4।
4. ↑  Gadd, Ben। "Geology of the Canadian Rockies and Columbia Mountains" (পিডিএফ)। *bengadd.com*। সংগ্রহের তারিখ ২০২০-১০-২৬।
5. ↑  Peel, M. C.; Finlayson, B. L.; McMahon, T. A. (২০০৭)। "Updated world map of the Köppen−Geiger climate classification"। *Hydrol. Earth Syst. Sci.*। **11**: 1633–1644। আইএসএসএন 1027-5606।  অজানা প্যারামিটার `|name-list-style=` উপেক্ষা করা হয়েছে (সাহায্য)
প্রবেশদ্বার: ভূগোল পর্বত
**রোটারী বেতাগী ইউনিয়ন উচ্চ বিদ্যালয়** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের বেতাগী গ্রামের চম্পাতলীতে অবস্থিত।

ইতিহাস
------

১৯৬৮ সালে বিদ্যালয়টি প্রতিষ্ঠিত হয়। এলাকার গণ্যমান্য ব্যক্তিবর্গের যৌথ উদ্যোগে এবং বিদ্যালয়ের প্রতিষ্ঠাতা প্রধান শিক্ষক জনাব আবুল হায়াত চৌধুরীর সার্বিক ব্যবস্থাপনায় *বেতাগী ইউনিয়ন উচ্চ বিদ্যালয়* নামে এ প্রতিষ্ঠানের শিক্ষা কার্যক্রম শুরু হয়। ১৯৬৯ সালে মাধ্যমিক ও উচ্চ মাধ্যমিক শিক্ষাবোর্ড কুমিল্লা থেকে স্বীকৃতি লাভ করে এবং ১৯৭০ সালে সর্বপ্রথম এসএসসি পরীক্ষায় অংশগ্রহণ করে। পরবর্তীতে এলাকার কৃতি সন্তান জনাব ইসকান্দার আহমদ চৌধুরীর একান্ত সহযোগিতায় জাপানী রোটারিয়ানদের সহায়তা লাভ করে প্রতিষ্ঠানটি। ১৯৮৬ সালের জুন সংখ্যা মাসিক *রোটারী নো তোমো* পত্রিকায় "অন্ধকারে আলোদিন" শিরোনামে জাপানী ভাষায় তিনি বাংলাদেশের পিছিয়ে পড়া একটি গ্রামে একটি আধুনিক বিদ্যালয় গড়ে তোলার ব্যাপারে জাপানী রোটারিয়ানদের উদ্দেশ্যে আকুল আবেদন জানাতে থাকেন। তিনি প্রথমে বেতাগীর অন্যতম কৃতি সন্তান প্রকৌশলী জনাব কামাল উদ্দীন আহমদ চৌধুরীর তৈরী নকশা ও প্রাক্কালনের ভিত্তিতে ১৯৮৬ সালের আগস্ট মাসে *বেতাগী শুভেচ্ছা বিদ্যালয় প্রকল্প* নামে জাপানি ভাষায় একটি তথ্য পুস্তিকা প্রণয়ন করেন। পরবর্তীতে বিশিষ্ট জাপানী রোটারিয়ানদের একান্ত প্রচেষ্টায় ১৯৮৯ সালের ফেব্রুয়ারি মাসে *রোটারী ইন্টারন্যাশনাল জিলা ২৭৭০* থেকে এক শক্তিশালী প্রতিনিধি দল ডাঃ হিরোমু আকিয়্যামার নেতৃত্বে সর্বপ্রথম বেতাগী ইউনিয়ন উচ্চ বিদ্যালয় সফর করেন এবং বিদ্যালয়টির বিভিন্ন দিক সম্পর্কিত প্রয়োজনীয় তথ্যাবলী সম্যকভাবে অবহিত হন। তখন থেকেই তারা সহযোগিতা অব্যাহত রেখে চলেছেন এবং তখন থেকেই বিদ্যালয়ের নামকরণ হয় *রোটারী বেতাগী ইউনিয়ন উচ্চ বিদ্যালয়*।

ব্যবস্থাপনা
-----------

বিদ্যালয় পরিচালনার জন্য জনাব মোস্তাফিজুর রহমানকে সভাপতি করে ১২ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ
-----------

বিদ্যালয়ের প্রধান শিক্ষক জনাব মোহাম্মদ শামসুল আলম। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

অবকাঠামো
--------

১৯৮৯ থেকে ১৯৯৫ সালের ৩১ ডিসেম্বর সময়ের ভিতর জাপানী রোটারিয়ানদের কাছ থেকে প্রকল্প নির্মাণের জন্য বাংলাদেশী মুদ্রায় প্রায় এক কোটি ২০ লক্ষ পরিমাণ আর্থিক সাহায্যে সুপরিকল্পিতভাবে পর্যায়ক্রমে ১১০/৩১ মাপের *সাকুরা* ও *চম্পা* নামের দুটি দ্বিতল পাকা ভবন এবং ১৫৬/৬৬ মাপের *নীহারিকা* নামের একটি সুন্দর সুদৃশ্য মিলনায়তন (auditorium) নির্মিত হয়েছে।

শিক্ষা কার্যক্রম
----------------

এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব
---------------

২০১৭ সালের এসএসসি পরীক্ষায় পাশের হার ৭৭.০১%। ১ জন পরীক্ষার্থী জিপিএ ৫ অর্জন করেছে।

আরও দেখুন
---------

* রাঙ্গুনিয়া উপজেলার শিক্ষাপ্রতিষ্ঠানের তালিকা
* শ্যামল মাটির ধরাতলে; লেখক: আবুল হায়াত চৌধুরী ও ইসকান্দর আহমদ চৌধুরী।

তথ্যসূত্র
---------

1. 1 2 3 4 5 6 7  "সংরক্ষণাগারভুক্ত অনুলিপি"। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৭।

বহিঃসংযোগ
---------
ঠাকুরগাঁও পৌরসভা
**ঠাকুরগাঁও পৌরসভা** রংপুর বিভাগের অন্তর্গত ঠাকুরগাঁও জেলা সদরে অবস্থিত একটি পৌরসভা। এটি জেলার ৩টি পৌরসভার মধ্যে সর্ববৃহৎ।

অবস্থান ও আয়তন
---------------

ঠাকুরগাঁও পৌরসভা কার্যালয় শহরের কলেজ রোড এলাকায় টাঙ্গন নদীর তীরে অবস্থিত। বর্তমানে জগন্নাথপুর, সালান্দর,আকচা, নিশ্চিন্তপুর, গোন্দিনগর,ছিটচিলারং,হরিহরপুর ও রহিমানপুর এই আটটি মৌজার মোট ৩০.০০ বর্গ কিলোমিটার জায়গা নিয়ে এ পৌরসভাটির অবস্থান।

জনসংখ্যা
--------

ইতিহাস
------

১লা মার্চ,১৯৫৮ ইং তারিখে নিশ্চিন্তপুর, জগন্নাথপুর,  সালন্দর ও গোবিন্দনগর এই ৪টি মৌজা সহ মোট ১৬.০০ বর্গ কিলোমিটার  জায়গা নিয়ে এ পৌরসভা গঠিত হয়। পরবর্তীতে  ৩রা ফেব্রুয়ারি ১৯৯৭ ইং তারিখে এটি ‘‘ক’’  শ্রেণীর পৌরসভায় উন্নীত হয়।

ওয়ার্ড ও মহল্লা
----------------

ঠাকুরগাঁও পৌরসভার অন্তর্গত মোট ওয়ার্ড ১২ টি এবং মহল্লা ৩০ টি।

প্রশাসন ও শাখাসমূহ
------------------

ঠাকুরগাঁও পৌরসভার বর্তমান মেয়রের আঞ্জুমান আরা বন্যা। তিনি ক্ষমতাসীন আওয়ামী লীগ এর প্রার্থী হিসেবে জয়লাভ করেন । এর বিভিন্ন শাখা নিম্নরূপঃ

১। সাধারণ শাখা

২। এসেসমেন্ট শাখা

৩। হিসাব শাখা

৪। কর আদায় শাখা

৫। লাইসেন্স শাখা

৬। বাজার শাখা

৭। পরিচ্ছন্নতা শাখা

৮। পানি সরবরাহ ও পয়ঃনিষ্কাশন শাখা

তথ্যসূত্র
---------

১। জেলা তথ্য বাতায়ন

আরও দেখুন
---------

* ঠাকুরগাঁও জেলা
* বাংলাদেশের পৌরসভাসমূহের তালিকা

তথ্যসূত্র
---------

1. ↑  [www.thakurgaon.gov.bd "জেলা তথ্য বাতায়ন"] `|ইউআরএল=` এর মান পরীক্ষা করুন (সাহায্য)।

| * দে
* স
 রংপুর বিভাগের পৌরসভা |
| --- |
| রংপুর জেলা | 
* বদরগঞ্জ পৌরসভা
* হারাগাছ পৌরসভা

 |  |
| দিনাজপুর জেলা | 
* দিনাজপুর পৌরসভা
* বিরামপুর পৌরসভা
* বীরগঞ্জ পৌরসভা
* সেতাবগঞ্জ পৌরসভা
* ফুলবাড়ী পৌরসভা
* পার্বতীপুর পৌরসভা
* হাকিমপুর পৌরসভা
* ঘোড়াঘাট পৌরসভা
* বিরল পৌরসভা

 |
| গাইবান্ধা জেলা | 
* গাইবান্ধা পৌরসভা
* গোবিন্দগঞ্জ পৌরসভা
* সুন্দরগঞ্জ পৌরসভা
* পলাশবাড়ী পৌরসভা

 |
| কুড়িগ্রাম জেলা | 
* কুড়িগ্রাম পৌরসভা
* নাগেশ্বরী পৌরসভা
* উলিপুর পৌরসভা

 |
| নীলফামারী জেলা | 
* নীলফামারী পৌরসভা
* সৈয়দপুর পৌরসভা
* ডোমার পৌরসভা
* জলঢাকা পৌরসভা

 |
| পঞ্চগড় | 
* পঞ্চগড় পৌরসভা
* বোদা পৌরসভা

 |
| ঠাকুরগাঁও জেলা | 
* ঠাকুরগাঁও পৌরসভা
* পীরগঞ্জ পৌরসভা
* রাণীশংকৈল পৌরসভা

 |
| লালমনিরহাট জেলা | 
* লালমনিরহাট পৌরসভা
* পাটগ্রাম পৌরসভা

 |
**ফজলুল হালিম চৌধুরী** (জন্ম: ১ আগস্ট, ১৯৩০ - মৃত্যু: ৯ এপ্রিল, ১৯৯৬) ঢাকা বিশ্ববিদ্যালয়ের সাবেক উপাচার্য এবং বাংলাদেশ বিজ্ঞান একাডেমির একজন ফেলো। তিনি বাংলাদেশে ভৌত রসায়ন বিকাশে অগ্রণী অবদান রেখেছেন, ২০ টিরও বেশি নিবন্ধ প্রকাশ করেছেন। সেলুলোজ ফাইবার (বিশেষত পাট), পলিলেক্ট্রোলাইটস এবং প্রোটিন নিয়ে কাজ করেছিলেন।

জন্ম ও শিক্ষাজীবন
-----------------

১৯৩০ সালের ১ আগস্ট বেঙ্গল প্রেসিডেন্সির কুমিল্লা জেলার কুুঞ্জ শ্রীপুর গ্রামে জন্মগ্রহণ করেন। তার পিতা আবদুল আজিজ চৌধুরী একজন শিক্ষাবিদ, মাতা আফিফা খাতুন। অধ্যাপক সাদেকা হালিম তার কন্যা।  

তিনি ঢাকা বিশ্ববিদ্যালয়ের রসায়ন বিভাগ থেকে প্রথম শ্রেণিতে প্রথম স্থান অর্জন করে বিএসসি ডিগ্রি অর্জন করেন এবং ১৯৫১ সালে প্রথম শ্রেণিতে প্রথম স্থান অর্জন করে এমএসসি ডিগ্রি অর্জন করেন। তিনি ১৯৫৬ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জন করেন।

কর্মজীবন
--------

তিনি ১৯৫২ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন। ১৯৫৬ সালে তিনি সহকারী অধ্যাপক পদে উন্নীত হন। ১৯৫৮ সালে তিনি রাজশাহী বিশ্ববিদ্যালয়ে রীডার হিসেবে যোগদান করেন এবং ১৯৬৩ সালে অধ্যাপক পদে উন্নীত হন। তিনি ১৯৬৭ সালে রাজশাহী বিশ্ববিদ্যালয়ে ফলিত রসায়ন বিভাগ প্রতিষ্ঠা করেন।  ১৯৭২ সালে তিনি রাজশাহী বিশ্ববিদ্যালয়ের বিজ্ঞান অনুষদের ডীন নির্বাচিত হন। তিনি ১৯৭৬ সালে ঢাকা বিশ্ববিদ্যালয়ে ফিরে এসে উপাচার্য হিসেবে নিযুক্ত হন এবং ১৯৮৩ সাল পর্যন্ত তিনি উপাচার্যের দায়িত্ব পালন করেন। এছাড়া তিনি বাংলাদেশ রসায়ন সমিতির সভাপতির দায়িত্ব পালন করেন।

পুরস্কার ও সম্মাননা
-------------------

তথ্যসূত্র
---------

1. ↑  "List of Fellows"। *Bangladesh Academy of Sciences*। ১৮ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৬ জুন ২০২০।
2. ↑  আমার বাবা ফজলুল হালিম চৌধুরী, বাংলাদেশ প্রতিদিন, ৯ এপ্রিল ২০১৪
3. ↑  "সংরক্ষণাগারভুক্ত অনুলিপি"। ২৭ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১২।
4. ↑
5. ↑  "সংরক্ষণাগারভুক্ত অনুলিপি"। ৬ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১২।

বহিঃসংযোগ
---------

* Fazlul Halim Chowdhury’s death anniv today[*স্থায়ীভাবে অকার্যকর সংযোগ*]
* বাবার জন্য শ্রদ্ধাঞ্জলি[*স্থায়ীভাবে অকার্যকর সংযোগ*]
**ফতেহাবাদ জেলা** ভারতের হরিয়ানা রাজ্যের ২২টি জেলার একটি জেলা। ১৯৯৭ সালের ১৫ জুলাই হিশার জেলা থেকে ফতেহবাদ জেলা সৃষ্টি করা হয়।

ইতিহাস
------

ইন্দো-ইউরোপীয় ভাষা- সন্ধানকারী লোকেরা প্রথমে সরস্বতী এবং দ্রাদ্বতী নদী নদীর তীরে বসতি স্থাপন করে তারপরে হিসার এবং ফতেহাবাদের বিস্তৃত অঞ্চল জুড়ে বিস্তৃত হয়।  এই অঞ্চলটি সম্ভবত পাণ্ডব এবং তাদের উত্তরসূরীদের রাজ্যে অন্তর্ভুক্ত ছিল। পাণিনির তার বইয়ে এই অঞ্চলে আইসুকরী, তৌশায়না এবং রোরি সহ বেশ কয়েকটি শহরের উল্লেখ করেছেন, যা যথাক্রমে হিশার, তোহানা এবং রোহরির সাথে চিহ্নিত করেছে। পুরাণ অনুসারে, ফতেহাবাদ জেলার অঞ্চলগুলি নন্দ সাম্রাজ্যের একটি অংশ ছিল। হিশার ও ফতেহাবাদের অশোক স্তম্ভের আবিষ্কার থেকে জানা যায় যে এই অঞ্চলটি মৌর্য সাম্রাজ্যেরও একটি অংশ ছিল। আগরোহা অঞ্চলের লোকেরা ইন্দো-গ্রীক রাজ্যের বিরুদ্ধে যুদ্ধে চন্দ্র গুপ্ত মৌর্যকে সহায়তা করেছিল বলে জানা যায়।

ভূগোল
-----

ফতেহাবাদ জেলা মধ্য ভারতের হরিয়ানা রাজ্যে অবস্থিত। এ জেলা উত্তরে পাঞ্জাব প্রদেশ পূর্বে জিন্দ ও কৈথাল জেলা, দক্ষিণে হিসার জেলা ও রাজস্থান রাজ্য পশ্চিমে সিরসা জেলা দ্বারা বেষ্টিত। সমুদ্র পৃষ্ঠ থেকে জেলার গড় উচ্চতা ২০৮ মিটার (৬৮২ ফুট)। জেলার মোট আয়তন ২,৫৫০ বর্গকিলোমিটার, যা রাজ্যের ৫.৪%।

প্রশাসনিক
---------

ফতেহাবাদ জেলা ৩টি তহসিলে বিভক্ত; ফতেহাবাদ, রাতিয়া ও তোহানা। তহসিল সমূহ ৩টি উপসিল (ভূনা, ঝাকাল ও বাট্টু কালাম) এবং ৬টি কমিউনিটি উন্নয়ন ব্লকে বিভক্ত। কমিউনিটি উন্নয়ন ব্লকসমূহ হল; ফতেহাবাদ, রাতিয়া, তোহানা, ভূনা, বাট্টু কালাম ও ঝাকাল।

জনসংখ্যা
--------

ঐতিহাসিক জনসংখ্যা| বছর | জন. | ±% |
| --- | --- | --- |
| ১৯৫১ | ১,৪৬,৬৫০ | —     |
| ১৯৬১ | ২,৫৯,০০৬ | +৭৬.৬% |
| ১৯৭১ | ৩,৮৮,০৬২ | +৪৯.৮% |
| ১৯৮১ | ৫,১২,৫১২ | +৩২.১% |
| ১৯৯১ | ৬,৪৬,১৬০ | +২৬.১% |
| ২০০১ | ৮,০৬,১৫৮ | +২৪.৮% |
| ২০১১ | ৯,৪২,০১১ | +১৬.৯% |

২০১১ সালের ভারতীয় জনগণনা অনুসারে ফতেহাবাদ জেলার মোট জনসংখ্যা ৯৪১,৫২২ জন, যা স্বাধীন ফিজির মোট জনসংখ্যার সমান  বা মার্কিন যুক্তরাষ্ট্রের ডেলাওয়্যার রাজ্যের জনসংখ্যার সমান। এটি ভারতের ৪৬১ তম জনবহুল জেলা (মোট ৬৪০টি জেলার মধ্যে )। এ জেলার জনসংখ্যার ঘনত্ব প্রতি বর্গ কিলোমিটারে ৩৭১ জন বা প্রতি বর্গ মাইলে ৯৬০ জন লোক বসবাস করে। ২০০১ - ২০১১ এর দশক এ জেলার জনসংখ্যার বৃদ্ধির হার ছিল ১৬.৭৯%। ফতেহাবাদ জেলার লিঙ্গ অনুপাত প্রতি ১০০০ জন পুরুষের বিপরীতে নারী রয়েছে ৯০৩ জন। এবং সাক্ষরতার হার ৬৯.১%।

ভারতের ২০১১ সালের জনগণনার তথ্য অনুসারে সে সময়ে, জেলার জনসংখ্যার ৫৭.৯৮% হিন্দি এবং ৪১.২৯% পাঞ্জাবি ভাষাকে তাদের প্রথম ভাষা হিসাবে ব্যবহার করে।

তথ্যসূত্র
---------

1. ↑  FAtehabad news
2. ↑  "In Haryana's Kunal village, a glimpse of life before Harappa"।
3. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
4. ↑  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Fiji 883,125 July 2011 est.
5. ↑  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Delaware 897,934
6. ↑  2011 Census of India, Population By Mother Tongue
**ধুলোট মেলা**, বা, **ধুলোট গান মেলা** মূলত ভারতীয় কীর্তনীয়াদের মহাসম্মেলন। গৌড়বঙ্গের প্রথিতযশা কীর্তনীয়ারা বছরে এক বার মিলিত হতেন নবদ্বীপের বড় আখড়ায়। নানা ঘরানার কীর্তনীয়ারা নিজেস্ব ঢঙে পরিবেশন করতেন কীর্তন গান। গরানহাটি, মনোহরশাহি, ময়নাডাল ও রেনেটি ঘরানার খ্যাতনামা কীর্তনীয়ারা আসতেন এখানে। গানমেলার শেষদিনে নগর সঙ্কীর্তনের সময় উদ্যোক্তা মাধবচন্দ্র দত্ত পথের ধূলো দুহাতে তুলে ভক্তদের মাথায় নিক্ষেপ করতেন। সেই থেকেই এই উৎসবের নাম ‘ধুলোট’। ১২৫০ বঙ্গাব্দে এই উৎসবের সূচনা হয়। এই উৎসব শুরু হত মাঘ মাসের শুক্লপক্ষে এবং সমাপ্ত হত কৃষ্ণপক্ষের পঞ্চমীর দিন।

চণ্ডী লাহিড়ী জানিয়েছেন, ‘শ্রীপঞ্চমীর (মাঘ মাসের) পরে মাকরী সপ্তমী থেকে পরের কৃষ্ণ পক্ষের চতুর্থী পর্যন্ত গানমেলা বসতো। ভারত বিখ্যাত কীর্তনীয়া যামিনী মুখোপাধ্যায়, ধ্রুব দাস, বড় রসিক দাস, ছোট রসিক দাস, গণেশ দাস, সুরেন আচার্য, অবধূত বন্দ্যোপাধ্যায়, রাধেশ্যাম দাস, রাধাবিনোদ দাস, রাধিকা গোস্বামী, গোপীবল্লব দাস, পণ্ডিতদাস বাবাজি, নবনীধর মিত্রঠাকুর ও খোলবাদক বিষ্ণু দাস, আশুতোষ দাস, মাখন দাস, পূর্ণ দাস আসতেন ও আসর জমাতেন। প্রতিবছর এই আসরে ১০০/১৫০ জন কীর্তনীয়া বাংলার নানা প্রান্ত থেকে যোগ দিতেন।’ আজ আর এই গান মেলার অস্তিত্ব নেই।

তথ্যসূত্র
---------

1. ↑  তদেব পৃ. ৪০৭
2. ↑  Sena, Pralaẏa (১৯৭৯)। *Paścimabāṃlāra tīrtha*। Maḍela Pābaliśiṃ Hāusa।
3. ↑  নবদ্বীপ হিন্দুস্কুল শতবর্ষ স্মারক গ্রন্থ, পৃ. ১০৩-০৪
***তোনারি নো তোতোরো*** (জাপানি: となりのトトロ, হেপবার্ন: *Tonari no Totoro*) ১৯৮৮ সালে মুক্তিপ্রাপ্ত চলচ্চিত্র। এটি হায়াও মিয়াজাকির চিত্রনাট্যে পরিচালিত এবং স্টুডিও জিবলি কর্তৃক প্রযোজিত। চলচ্চিত্রটি ১৯৮৮ সালে আনিমেজ আনিমে গ্রান্ড প্রিক্স পুরস্কার অর্জন করে। ডিজনি ৭ মার্চ, ২০০৬ সালে ছবিটি পুনরায় মুক্তি দেয়।

চরিত্র
------

সাৎসুকি কুসাকাবে *| Satsuki Kusakabe*
১১ বছর বয়সী মেয়ে। সাৎসুকি হচ্ছে মে'র বড় বোন। সাৎসুকি প্রচলিত জাপানী বর্ষলিপির পঞ্চম মাস, যা কিনা ইংরেজি মে মাসের সমতূল্য।
মেই কুসাকাবে *| Mei Kusakabe*
সাৎসুকির চার বৎসর বয়সী বোন। তার নাম ইচ্ছাকৃতভাবেই তার বড় বোনের নামকে প্রতিধ্বনি করে রাখা হয়েছে এটা প্রমাণ করতে যে মূল কাহিনিতে একটাই চরিত্র ছিলো। সেটা পরে বড় বোন এবং ছোট বোন দুটি চরিত্রে ভাগ করে দেওয়া হয়েছে।
তাৎসু কুসাকাবে *| Tatsuo Kusakabe*
মেয়েদের বাবা, টোকিও বিশ্ববিদ্যালয়ে প্রত্নতত্ত্ব এবং নৃতত্ত্ব বিভাগে কাজ করেন।
ইয়াসুকো কুসাকাবে *| Yasuko Kusakabe*
মেয়েদের মা, অজ্ঞাত এক অসুস্থতার কারণে (পরিচালকের দেওয়া তথ্যমতে এটা ছিলো যক্ষ্মা) সিচিকোকুয়ামা হাসপাতালে চিকিৎসাধীন। সিচিকোকুয়ামা হাসপাতাল যক্ষ্মা রোগের চিকিৎসার জন্য সুপরিচিত। মিয়াজাকির মা ছোটকালে যক্ষ্মা রোগে আক্রান্ত হয়েছিলেন।
তোতোরো *| Totoro*
ধূসর-সাদা, কমপক্ষে তিন মিটার লম্বা, বন্ধুভাবাপন্ন বনের ভূত। *তোতোরো* হচ্ছে মে'র তোরোরু শব্দের ভুল উচ্চারন। তোরোরু জাপানি শব্দ, মানে "ট্রল" বা লনওয়ার্ড। ছবিতে এই রকম আরও দুটি চরিত্র আছে, তাদের নামও "তোতোরো"; বড় ধূসর তোতোরোর নাম হচ্ছে "ও-তোতোরো" বা "মিমিনজুকো", মাঝারিটার নাম হচ্ছে "চূ-তোতোরো" বা "জুকো", আর ছোটোটার নাম হচ্ছে "চিবি-তোতোরো" বা "মিনি"।
কানতা ওগাকি *| Ōgaki Kanta*
গ্রামের কিশোর, সাসুস্কির প্রতি ঝোঁক আছে। মিয়াজাকির নিজের মতো এই চরিত্রটিও কার্টুন আর প্লেন পছন্দ করে।
গ্রানী *| Granny*
কান্তার দাদী, যিনি মাঝে মাঝে মেয়েদের দেখে রাখেন।
ক্যাটবাস *| Nekobasu*
ক্যাটবাস যেটা কিনা বদলে একটা যাত্রীবাহী বাস হয়ে যায়। জাপানি লোকপ্রচলিত সংস্কার বা কুসংস্কার হলো, যদি বিড়ালের যথেষ্ট বয়স হয়, সে দেহ-পরিবর্তন করার জাদু অর্জন করে। তাকে তখন "বাকেনেকো" বলে ডাকা হয়। বেশ কিছু জিবলির চলচ্চিত্রে "বাকেনেকো"র উল্লেখ আছে।

গল্পসূত্র
---------

তোতোরো এবং সিন্তো
-----------------

তথ্যসূত্র
---------

1. ↑   – Retrieved on 2006-10-30
2. ↑

বহিঃসংযোগ
---------


উইকিমিডিয়া কমন্সে **তোনারি নো তোতোরো** সংক্রান্ত মিডিয়া রয়েছে।

* ইন্টারনেট মুভি ডেটাবেজে *তোনারি নো তোতোরো*  উইকিউপাত্তে এটি সম্পাদনা করুন (ইংরেজি)
*রয়্যাল আর্টিলারির* সৈন্যরা একটি অনুশীলনের সময় ১০৫ মিমি হালকা হাউইটিজার গুলি চালায়
**তোপ** বা **আর্টিলারি** হলো সামরিক বাহিনীতে ব্যবহৃত এক শ্রেণীর ভারী অস্ত্র যা পদাতিক আগ্নেয়াস্ত্রের পরিসর এবং শক্তির অনেক বাইরে অস্ত্রশস্ত্র উৎক্ষেপণের জন্য নির্মিত। প্রাথমিক আর্টিলারি উন্নয়ন অভিযানের সময় প্রতিরক্ষামূলক দেয়াল এবং দুর্গ ভেদ করার ক্ষমতার উপর মনোনিবেশ করে করা হয়েছিল এবং ভারী, মোটামুটি অচল ইঞ্জিনের দিকে পরিচালিত করে। প্রযুক্তির উন্নতির সাথে সাথে, হালকা, যুদ্ধক্ষেত্রের ব্যবহারের জন্য আরও স্থানান্তরযোগ্য ফিল্ড আর্টিলারি কামান তৈরি করা হয়েছে। এই উন্নয়ন আজ অব্যাহত আছে। আধুনিক স্বচালিত আর্টিলারি যানবাহন মহান বহুমুখী প্রতিভার অত্যন্ত ভ্রাম্যমাণ অস্ত্র; সাধারণত একটি সেনাবাহিনীর মোট অস্ত্রক্ষমতার বৃহত্তম অংশ এটি সরবরাহ করে।

মূলত, "আর্টিলারি" শব্দটি প্রাথমিকভাবে অস্ত্র বা বর্ম দিয়ে সজ্জিত সৈন্যদের যে কোনও দলের জন্য উল্লেখ করা হতো। বারুদ এবং কামান প্রবর্তনের পর থেকে, "আর্টিলারি" মূলত কামান বোঝায়, এবং সমসাময়িক ব্যবহারে, সাধারণত শেল ফায়ারিং বন্দুক, হাউইৎজার, মর্টার এবং রকেট আর্টিলারি বোঝায়।

আর্টিলারি দ্বারা অনেক সময় সংস্থাকে বোঝানো হয়ে থাক, এক্ষেত্রে 'আর্ম অফ সার্ভিস' এর কথা উল্লেখ করতে পারে যা প্রথাগতভাবে এই জাতীয় ইঞ্জিন পরিচালনা করে থাকে। কিছু সেনাবাহিনীতে, আর্টিলারি শাখা ক্ষেত্র, উপকূলীয়, বিমান-বিরোধী এবং অ্যান্টি-ট্যাঙ্ক আর্টিলারি পরিচালনা করে থাকে ; অন্যদের মধ্যে এগুলি পৃথক অস্ত্র ছিল এবং কিছু জাতির সাথে উপকূলীয় একটি নৌ বা সামুদ্রিক দায়িত্ব ছিল।

অন্তত প্রাথমিক শিল্প বিপ্লব থেকে আর্টিলারি ব্যবহার করা হচ্ছে। নেপলীয় যুদ্ধ, প্রথম বিশ্বযুদ্ধ এবং দ্বিতীয় বিশ্বযুদ্ধে বেশিরভাগ যুদ্ধ মৃত্যুর কারণ ছিল আর্টিলারি। ১৯৪৪ সালে জোসেফ স্তালিন এক ভাষণে বলেন, আর্টিলারি ছিল "যুদ্ধের ঈশ্বর"।

আর্টিলারির ইতিহাস
-----------------

 ফ্রেঞ্চ-প্রুশিয়ান যুদ্ধে 1870-71 সালে ফরাসী সৈন্যরা
 বারমুডার স্কাউর হিল ফোর্টে ব্রিটিশ P৪ পাউন্ডার রাইফড মজল-লোডড (আরএমএল) বন্দুকটি একটি মনসাইক্ফ গায়েব করে দিয়েছিল mount এটি স্থির ব্যাটারির একটি অংশ, যার অর্থ অতিরিক্ত স্থল আক্রমণ থেকে রক্ষা এবং উপকূলীয় আর্টিলারি হিসাবে পরিবেশন করা।
**আর্টিলারি** হিসাবে স্বীকৃত ভূমিকা পালনকারী অবরোধ ইঞ্জিনগুলি প্রাচীনকাল থেকে যুদ্ধে নিযুক্ত করা হয়েছে,যদিও এই নামে এদের ডাকা হয় না। প্রথম পরিচিত ক্যাটাপুল্টটি খ্রিস্টপূর্ব ৩৯৯ সালে সিরাকিউজে বিকশিত হয়েছিল।পাশ্চাত্য যুদ্ধে বারুদের প্রবর্তনের আগ পর্যন্ত আর্টিলারি যান্ত্রিক শক্তির উপর নির্ভরশীল ছিল যা কেবল প্রক্ষেপণের গতিশক্তিকে মারাত্মকভাবে সীমিত করতোই না, পর্যাপ্ত শক্তি সঞ্চয় করার জন্য খুব বড় ইঞ্জিন নির্মাণেরও প্রয়োজন ছিল। খ্রিস্টপূর্ব ১ম শতাব্দীর রোমান ক্যাটাপুল্ট ৬.৫৫ কেজি (১৪.৪ পাউন্ড) পাথর উৎক্ষেপণ করে ১৬,০০০ জুল গতিশক্তি অর্জন করে, ঊনবিংশ শতাব্দীর মাঝামাঝি ১২-পাউন্ডার বন্দুকের তুলনায়, যা ৪.১ কেজি (৯.০ পাউন্ড) রাউন্ড গুলি চালিয়েছিল, যার গতিশক্তি ছিল ২,৪০,০০০ জুল অথবা বিংশ শতাব্দীর একটি মার্কিন যুদ্ধজাহাজ যা তার প্রধান ব্যাটারি থেকে ১,২২৫ কেজি (২,৭০১ পাউন্ড) প্রক্ষেপণ নিক্ষেপ করেছিল যার শক্তির স্তর ৩,৫০,০০০,০০০ জুল ছাড়িয়ে গিয়েছিল।

তথ্যসূত্র
---------

1. 1 2  Bellamy, Christopher (২০০৪)। "artillery"। *Oxford Companion to Military History*। Oxford University Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Rihll, Tracey Elizabeth (২০০৭)। *The Catapult: A History*। Westholme Publishing। আইএসবিএন 9781594160356। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাতছড়ি জাতীয় উদ্যান থেকে তোলা।
**ধূসর মুকুটওয়ালা ছোট কাঠঠোকরা** (*Picoides canicapillus*) হল একটি এশিয়ার পাখি যারা কাঠঠোকরা পরিবারের অন্তর্গত।

বিবরণ
-----

এটা একটি ছোট, কালো রঙের কাঠঠোকরা যাদের কালো কণীনিকা থাকে। ঘন কালো এবং ওপরে সাদা রঙ, এদের সাধারণত কম ঘন মধ্যেকার লেজ থাকে। এদের মাথার ঝুঁটি ঘন বাদামী রঙের হয়, এর সাথে পুরুষ পাখিদের ঘাড় হয় লাল রঙের, গাঢ় কালো চোখের পাতা এবং সরু কালো গাল থাকে যাদের ওপরে সাদা রঙের ছিট ছিট থাকে।

বিস্তৃতি
--------

এদেরকে প্রধানত দেখতে পাওয়া যায় বাংলাদেশ, ভুটান, ব্রুনেই, কম্বোডিয়া, গণচীন, ভারত, ইন্দোনেশিয়া, উত্তর কোরিয়া, দক্ষিণ কোরিয়া, লাওস, মালয়েশিয়া, মায়ানমার, নেপাল, পাকিস্তান, রাশিয়া, তাইওয়ান, থাইল্যান্ড, এবং ভিয়েতনাম।

স্বভাব
------

এদের স্বাভাবিক স্বভাব হল ক্রান্তীয় ও উপক্রান্তীয় নিম্নভূমি এবং জঙ্গল, ক্রান্তীয় এবং উপক্রান্তীয় ম্যানগ্রোভ জঙ্গল, এবং ক্রান্তীয় এবং উপক্রান্তীয় পার্বত্য অরণ্য জায়গায়।

তথ্যসূত্র
---------

1. ↑  BirdLife International (২০১২)। "*Dendrocopos canicapillus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Picoides canicapillus
**সালমা মুমতাজ** (১৯২৬ – ২০ জানুয়ারি ২০১২) ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।

প্রারম্ভের জীবন ও কর্মজীবন
--------------------------

সালমা মুমতাজ ১৯৬০ সালে উর্দু ভাষার চলচ্চিত্র "নিলুফার" (১৯৬০) -এ অভিনয়ের মাধ্যমে তার চলচ্চিত্রে অভিষেক ঘটান। একজন অভিনেত্রী ছাড়াও তিনি একজন নৃত্যশিল্পী, মুমতাজ তার কর্মজীবনের সময়কালে তিনশত এর বেশি চলচ্চিত্রে অভিনয় করেছেন, বেশিরভাগ পাঞ্জাবি ভাষার চলচ্চিত্রগুলিতে।

তিনি ওয়াহিদ মুরাদ, মোহাম্মদ আলী, শহীদ, পাঞ্জাবি ভাষার চলচ্চিত্র অভিনেতা আকমল এবং সুপরিচিত পাকিস্তানি ও ভারতীয় অভিনেতাদের বিপরীতে মায়ের ভূমিকায় অভিনয়ের জন্য বিখ্যাত হন। তার কিছু সেরা চলচ্চিত্রের মধ্যে রয়েছে *দিল মেরা দারকান তেনি* (১৯৬৮), *পুত্তার দা পিয়ার*, হার রাঞ্জহা (১৯৭০), এবং *শেহরান দি যোদি*। মুমতাজ চলচ্চিত্র পরিচালক এবং প্রযোজক হিসেবেও ক্যামেরার পিছনে কাজ করেছেন।

সালমা মুমতাজ ১৯২৬ সালে বর্তমান ভারতের জলন্ধর-এ জন্মগ্রহণ করেন। মুমতাজের ভাই, 'পারভেজ নাসির' একজন চলচ্চিত্র প্রযোজক ছিলেন। ১৯৪৭ সালে পাকিস্তানের স্বাধীনতা লাভের পর মুমতাজ তার পরিবারসহ পাকিস্তানের লাহোর শহরে চলে যান।

চলচ্চিত্রের তালিকা
------------------

| শিরোনাম | বছর |
| --- | --- |
| মৌজ মেলা | ১৯৬৩ |
| দাচি | ১৯৬৪ |
| হের সিয়াল | ১৯৬৫ |
| দিয়া অর তুফান | ১৯৬৯ |
| রাঙ্গিলা | ১৯৭০ |
| মান পুত্তার | ১৯৭০ |
| হার রাঞ্জা | ১৯৭০ |
| রুটি | ১৯৮৮ |
|

মৃত্যু ও উত্তরসূরি
------------------

ডায়াবেটিস নিয়ে দীর্ঘ দিন লড়াই করে ২১শে জানুয়ারী ২০১২-এ ৮৫ বছর বয়সে লাহোরে মারা যান সালমা মুমতাজ । তার উত্তরসূরির মধ্যে রয়েছে তার মেয়ে, টেলিভিশন অভিনেত্রী নিদা মুমতাজ। ১৯৫০ দশকের খ্যাতিমান পাকিস্তানি অভিনেত্রী শাম্মীর বড় বোন তিনি।

তথ্যসূত্র
---------

1. 1 2 3 4  , Profile of Salma Mumtaz on Dawn newspaper, Published 20 Jan 2012, Retrieved 26 Nov 2016
2. 1 2 3 4 5 6 7  , Hindustan Times newspaper, Published 23 Jan 2012, Retrieved 26 Nov 2016
3. ↑  , Salma Mumtaz in film 'Mauj Mela' (1963) on Dawn Newspaper, Published 8 May 2016, Retrieved 26 Nov 2016
4. ↑  , Salma Mumtaz in film 'Rangeela' (1970) on IMDb website, Retrieved 26 Nov 2016

বহিঃসংযোগ
---------

* ইন্টারনেট মুভি ডেটাবেজে Salma Mumtaz (ইংরেজি), Retrieved 26 Nov 2016
* , Filmography of Salma Mumtaz on Complete Index To World Film (CITWF) website, Retrieved 26 Nov 2016
পর্তুগিজরাই প্রথম ইউরোপীয় যারা বাংলার পাশাপাশি ঢাকায় আগমন করেছিল। ঢাকায় আসা পর্তুগিজরা বেশিরভাগই ধর্মপ্রচারক এবং বণিকরা হুগলিতে তাদের মূল ঘাঁটি থেকে এসেছিল।

ইতিহাস
------

ষোড়শ শতাব্দীতে, কিছু পর্তুগিজ ব্যবসায়ী ঢাকায় বসতি স্থাপন করে এবং তারা মসলিন, তুলা এবং রেশম পণ্য ইউরোপ ও দক্ষিণ-পূর্ব এশিয়ায় রপ্তানি করত। বাংলায় পর্তুগিজ ভাষার লেখক ক্যাম্পোসের (১৯১৯) মতে, পর্তুগিজরা ১৫৮০ সালে ঢাকায় বসতি স্থাপন করে। কিছু নথি থেকে জানা যায় যে, অষ্টাদশ শতাব্দীর প্রথম দিকে পর্তুগিজদের বসতি ঢাকায় ভালো চলছিল। পর্তুগিজ অগাস্টিন ফাদাররা এই সময়ে ঢাকায় গির্জা স্থাপন করেন। তেজগাঁওয়ের একটি গির্জা ১৫৯৯ সালের আগে সেন্ট অগাস্টিন মিশনারিরা তৈরি করেছিলেন বলে জানা যায়।

পর্তুগিজরা ভাওয়ালে দুটি গ্রাম কিনেছিল এবং বর্তমান নারিন্দায় এক টুকরো জমি কিনেছিল। তারা সপ্তদশ শতাব্দীর গোড়ার দিকে ঢাকায় বর্তমান খ্রিস্টান কবরস্থানের জায়গায় নারিন্দায় একটি গির্জা নির্মাণ করেন। ১৬১৬ সালে, তারা আনুষ্ঠানিকভাবে ঢাকায় একটি মিশন বসতি স্থাপন করে।

১৬৩২ সালে, মুঘল সম্রাট শাহজাহান বাংলা থেকে পর্তুগিজদের বিতাড়ন শুরু করেন। নারিন্দার গির্জাটি এই সময়ে পরিত্যক্ত হলেও ক্ষতিগ্রস্থ হয়নি। পরে শায়েস্তা খান পর্তুগিজদের ইছামতি নদীর তীরে (প্রায় ২৫ কিলোমিটার (১৬ মা)) বসতি স্থাপনের অনুমতি দেন। ঢাকার দক্ষিণে (যেমন: পর্তুগিজরা) মুঘলদের প্রতি আনুগত্য দেখিয়েছিল। বর্তমান মুন্সীগঞ্জের মুক্তারপুর-মিরকাদিম এলাকায় যে স্থানে তারা বসতি স্থাপন করেছিল সেটি এখনও "ফিরিঙ্গিবাজার" নামে পরিচিত। ফাদার অ্যান্থনি বারবিয়ার ১৭১৩ সালে ঢাকা সফরের সময় গির্জায় বড়দিন কাটানোর কথা উল্লেখ করায় নারিন্দা গির্জাটি এই সময়ে আবার চালু হবে বলে মনে করা হয়।

১৭৮৯ সালের নথি থেকে দেখা যায় যে সেই সময়ে সক্রিয় একমাত্র চার্চটি তেজগাঁও (বর্তমান হলি রোজারি চার্চ, ঢাকা) যেটি তখন ঢাকার কেন্দ্র থেকে চার মাইল উত্তরে একটি গ্রাম ছিল। ধারণা করা হয়, নারিন্দার গির্জাটি এই সময়ের মধ্যে পরিত্যক্ত হয়েছে। কিন্তু মেজর জেমস রেনেলের (১৭৮০) মানচিত্র থেকে দেখা যায়, পর্তুগিজরা তখনও পুরানো গির্জার চারপাশে বসতি স্থাপন করেছিল যা বর্তমান নারিন্দা-লক্ষ্মীবাজার এলাকা। ওই এলাকায় তাদের একটি কারখানাও ছিল।

১৬২০ সাল থেকে অন্যান্য ইউরোপীয় বণিকরা মুঘলদের কাছ থেকে ট্রেড পারমিট পেতে শুরু করে। সুতরাং, এই সময় থেকে পর্তুগিজ এবং অন্যান্য ইউরোপীয় ব্যবসায়ীদের মধ্যে একটি প্রতিযোগিতা শুরু হয়। কিন্তু তারা ১৮ শতক পর্যন্ত ঢাকায় তাদের ব্যবসা চালিয়ে যায়।

১৮ শতকে ডাচ ও ইংরেজ বণিকদের সাথে প্রতিযোগিতায় তারা তাদের ব্যবসা হারাতে শুরু করে এবং শতাব্দীর শেষের দিকে ঢাকায় তাদের ব্যবসা বন্ধ করে দিতে হয়। এটা মনে করা হয় যে ১৮১৫ সালে ঢাকা জেলায় আরেকটি গির্জা স্থাপিত হওয়ার কারণে মিশনারি এখনও ঢাকায় ছিলেন।

আরও দেখুন
---------

* বাংলার ইতিহাস
* ঢাকার ইতিহাস

তথ্যসূত্র
---------

1. ↑  
Alam, Dhrubo (২২ জানুয়ারি ২০১৮)। "The Portuguese in Dhaka"। The Daily Star। সংগ্রহের তারিখ ২১ মে ২০১৮।
2. ↑  
Alam, Dhrubo (২২ জানুয়ারি ২০১৮)। "The Portuguese in Dhaka"। The Daily Star। সংগ্রহের তারিখ ২১ মে ২০১৮। Alam, Dhrubo (22 January 2018). "The Portuguese in Dhaka". The Daily Star. Retrieved 21 May 2018.
3. ↑  Taylor, James (১৮৪০)। *A Sketch of the Topography and Statistics of Dacca*। G.H. Huttmann, Military Orphan Press। পৃষ্ঠা 251–252।
4. ↑  
Alam, Dhrubo (২২ জানুয়ারি ২০১৮)। "The Portuguese in Dhaka"। The Daily Star। সংগ্রহের তারিখ ২১ মে ২০১৮। Alam, Dhrubo (22 January 2018). "The Portuguese in Dhaka". The Daily Star. Retrieved 21 May 2018.
প্রেশার সুইং এডসর্পশান
**প্রেশার সুইং এডসর্পশান বা PSA** হচ্ছে চাপ নিয়ন্ত্রণের মাধ্যমে পরিশোষকের (এডসর্বেন্ট) এর আণবিক বৈশিষ্ট্য এবং আকর্ষণের উপর ভিত্তি করে গ্যাস মিশ্রণ থেকে কিছু গ্যাসকে পৃথক করার প্রযুক্তি। এটা এমবিয়েন্ট তাপমাত্রার কাছাকাছি তাপমাত্রায় করা হয়। এই প্রযুক্তি গ্যাস পৃথকীকরণের ক্রায়োজেনিক ডিস্টিলেশান পদ্ধতি থেকে বৈশিষ্ট্যগতভাবে আলাদা। জিয়োলাইট, এক্টিভেটেট কার্বন ইত্যাদি পদার্থক পরিশোষক হিসেবে ব্যবহার করা হয়। পরিশোষক উচ্চ চাপে নির্দিষ্ট গ্যাসকে পরিশোষণ করে। অতঃপর নিম্নচাপে শোষিত পদার্থকে ছেড়ে দেয়।

পদ্ধতি
------

পরিশোষক
-------

PSA সিস্টেমে সাধারনট বেশি পোরাস (ছিদ্রযুক্ত) পদার্থকে পরিশোষক হিসেবে ব্যবহার করা হয়। কারণ এদের *স্পেসিফিক সার্ফেস এরিয়া*র পরিমাণ বেশি। এক্টিভেটেড কার্বন, সিলিকা জেল, এলুমিনা এবং জিয়োলাইট PSA পদ্ধতিতে পরিশোষক হিসেবে ব্যবহৃত হয়।

ব্যবহার
-------

তেল পরিশোধণাগার এবং এমোনিয়া উৎপাদনের জন্য বাণিজ্যিকভাবে বৃহৎপরিসরে হাইড্রোজেন গ্যাস সংশ্লেষণে PSA প্রযুক্তি ব্যবহার করা হয়। তেল পরিশোধনাগারে হাইড্রোজেন থেকে হাইড্রোজেন সাইফাইড পৃথকীকরণে PSA ব্যবহার করা হয়।

PSA প্রযুক্তির আরো কিছু ব্যবহারঃ

* প্রোপেন ডিহাইড্রোজেনারেশনের মাধ্যমে প্রোপিলিন প্লান্টে ব্যবহৃত হয়। এখানে হাইড্রোজেন থেকে মিথেন এবং ইথেনকে শোষণ করে নেওয়া হয়।
* উচ্চ বিশুদ্ধ নাইট্রোজেন গ্যাস (৯৯.৯৯৯৫%) উৎপাদনে PSA প্রযুক্তি ব্যবহৃত হয়। কম্প্রেসড এয়ার থেকে নাইট্রোজেন জেনারেটর ইউনিট এই গ্যাস পৃথক করে। Nm³/h এককে এই ইউনিট সমূহের ধারণ ক্ষমতা হিসেব করা হয়।

* নাইট্রোজেন : from 100 Nm³/h at 99,9 % purity, to 9000 Nm³/h at 97% purity ;
* অক্সিজেন : up to 1500 Nm³/h with a purity between 88% and 93%

প্রকারভেদ
---------

তথ্যসূত্র
---------

1. ↑  "Propylene Production via Propane Dehydrogenation, Technology Economics Program"। Intratec। Q2 2012। আইএসবিএন 9780615661025।  এখানে তারিখের মান পরীক্ষা করুন: `|তারিখ=` (সাহায্য)
2. ↑  Air Products and Chemicals, Inc (২০০৯)। "Systèmes de production de gaz PRISM®" (পিডিএফ) (ফরাসি ভাষায়)। ৩ মার্চ ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২৯ ফেব্রুয়ারি ২০১৬।
**তাহিরা আসিফ** (উর্দু: طاہرہ آصف‎‎) ছিলেন একজন পাকিস্তানি রাজনীতিবিদ যিনি ২০১৩ সালের জুন মাস থেকে ২০১৪ সালের জুন মাস পর্যন্ত তার মৃত্যুর আগ পর্যন্ত পাকিস্তান জাতীয় সংসদ-এর সদস্য ছিলেন।

প্রারম্ভর জীবন
--------------

তিনি ১৯৬১ সালে পাকিস্তানের লাহোরে জন্মগ্রহণ করেন।

রাজনৈতিক কর্মজীবন
-----------------

আসিফ পাকিস্তানের সাধারণ নির্বাচন, ২০০২-এ পাকিস্তান মুসলিম লীগ (কিউ) এর প্রার্থী হিসেবে পাঞ্জাব থেকে মহিলাদের জন্য সংরক্ষিত আসনে পাকিস্তানের জাতীয় সংসদে নির্বাচিত হন।

২০০৭ সালে তিনি পাকিস্তান মুসলিম লীগ (কিউ) দল ত্যাগ করে মুত্তাহিদা কওমি আন্দোলন (এমকিউএম) দলে যোগদান করেন এবং তার জাতীয় সংসদের আসন থেকে পদত্যাগ করেন।

তিনি পাকিস্তানি সাধারণ নির্বাচনে, ২০০৮-এ এনএ-১২৬ লাহোর আসন থেকে জাতীয় সংসদের আসনের জন্য লড়েছিলেন, কিন্তু ব্যর্থ হন এবং শুধুমাত্র ৫১৭টি ভোট পান।

তিনি আবার পাকিস্তানের সাধারণ নির্বাচন, ২০১৩-এ এনএ-১২৬ লাহোর আসন থেকে মুত্তাহিদা কওমি আন্দোলনের প্রার্থী হিসাবে জাতীয় সংসদের আসনে লড়েছিলেন, কিন্তু ব্যর্থ হন এবং মাত্র ৪২২টি ভোট পান। তবে সাধারণ নির্বাচনের পর, সিন্ধু থেকে মহিলাদের জন্য সংরক্ষিত আসনে এমকিউএম-এর প্রার্থী হিসাবে পরোক্ষভাবে জাতীয় সংসদে নির্বাচিত হন, সেখানে তিনি জুন ২০১৪ সালে তার মৃত্যু অবধি দায়িত্ব পালন করেন।

মৃত্যু
------

১৮ জুন ২০১৪ তারিখে লাহোরে তার মেয়ে ও ড্রাইভারের সাথে ভ্রমণ করার সময় তিনি দুই সশস্ত্র ব্যক্তি (পরিকল্পিত হত্যা) কর্তৃক আক্রান্ত হন। তাকে শেখ জায়েদ হাসপাতালে ভর্তি করা হয় সেখানে তিনি ১৯ জুন ২০১৪-এ মারা যান।

মুত্তাহিদা কওমি আন্দোলন তিন দিন শোক দিবস ঘোষণা করে। জাতীয় সংসদ তার প্রতি শ্রদ্ধা নিবেদন করে এবং তার হত্যার তদন্তের দাবি জানায়। আলতাফ হোসেন, এমকিউএম নেতা, তিনি বলেন যে তার হত্যা ধর্মীয় চরমপন্থীদের কাছ থেকে একটি লক্ষ্যবস্তু ছিল, কারণ তাকে পর্যাপ্ত নিরাপত্তা দেওয়া হয়নি।।

তথ্যসূত্র
---------

1. 1 2 3 4 5 6  "Slain Muttahida MNA Tahira Asif — a profile"। *DAWN.COM* (ইংরেজি ভাষায়)। ২১ জুন ২০১৪। ১১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
2. ↑  "MQM MNA Tahira Asif passes away in Lahore hospital"। *DAWN.COM* (ইংরেজি ভাষায়)। ২০ জুন ২০১৪। ২৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
3. ↑  "MQM MNA succumbs to injuries - The Express Tribune"। *The Express Tribune*। ২০ জুন ২০১৪। ২৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
4. 1 2  "MQM lawmaker Tahira Asif passes away - The Express Tribune"। *The Express Tribune*। ২০ জুন ২০১৪। ২৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
5. ↑  "MQM announces 3-day mourning on killing of MNA Tahira Asif"। *Business Recorder*। ২০ জুন ২০১৪। ১৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
6. ↑  "National Assembly session: House mourns murder of MNA - The Express Tribune"। *The Express Tribune*। ২১ জুন ২০১৪। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০১৭।
**মাগাই কাকন** (জন্ম ১৯৫৩ কাসাব্লাংকায়) হচ্ছেন একজন মরোক্কান লেখক, রাজনীতিবিদ এবং আবাসন পরামর্শদাতা।

জীবনী
-----

মাগাই (মারি-ইভন) কাকনের জন্ম মারাক্কেশের একটি ইহুদি পরিবারে। তার পিতামাতা, ডেভিড এবং দিনা গ্যাবে, শহরের সবচেয়ে ধনী দম্পতি ছিলেন। তার বাবা একজন শিল্পপতি ছিলেন। তার পরিবার ১৯৭১ সালে প্যারিসে চলে যায়। বিয়ের পর তিনি কাসাব্লাংকায় স্থায়ী হন।

২০০৭-এ, কাকন মরোক্কোতে সরকারি অফিস পরিচালনা করা প্রথম ইহুদি নারী ছিলেন। সোশ্যাল সেন্টার পার্টির (*Parti centre social*) প্রধান হিসাবে, ২০০৭ সালে তিনি মরক্কোর সংসদীয় নির্বাচনে লড়েছিলেন, কিন্তু তার দল সর্বনিম্ন নির্বাচনী থ্রেশহোল্ড পাস করেনি বিধায় তিনি আসন পেতে ব্যর্থ হন। ২০০৯-এ, তিনি কাসাব্লাংকার পৌর নির্বাচনে লড়েন। ২০১১-এ, তিনি ঘোষণা দেন ২০১১ সালের মরক্কোর সংসদীয় নির্বাচনে অংশ নেবেন।

মাগাই কাকন বিয়ে করেন আইমে কাকনকে যিনি মরক্কোর নেতৃস্থানীয় একজন স্থপতি। তাদের চার সন্তান রয়েছে। কাকনের মা এবং ছোট বোন হোলন, ইজরায়েল-এ বসবাস করেন।

সামাজিক কাজে সক্রিয়তা
----------------------

কাকন আমেরিকান নারী ক্লাবের সহায়তায় তার প্রচারের কাজ শুরু করেন, যেটি মরোক্কোর একটি প্রাথমিক নারী অধিকার সংগঠন। তিনি নারীদের শিক্ষার উন্নয়নে সক্রিয়। তিনি বিশ্বাস করেন যে নারীদের শিক্ষা মরোক্কো সমাজের মুখ পরিবর্তন করবে।

প্রকাশিত কাজ
------------

* *La Cuisine juive du Maroc de mère en fille* (মরক্কোর ইহুদি রান্না: মা থেকে মেয়ে পর্যন্ত)
* *Traditions et coutumes des Juifs du Maroc* (মরক্কোর ইহুদিদের ঐতিহ্য ও কাস্টমস)

তথ্যসূত্র
---------

1. 1 2 3 4 5 6  True to her dream
2. ↑  "Jewish woman in Morocco poll fray"। সংগ্রহের তারিখ ২০০৭-০৯-০৭।
3. ↑  "Jewish Candidate Eyes Morocco Parliament"। *Israel National News* (ইংরেজি ভাষায়)। সংগ্রহের তারিখ ২০১৮-০৫-২৩।

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
সানি আবাচা
জেনারেল **সানি আবাচা** (২০ই সেপ্টেম্বর, ১৯৪৩ - ৮ই জুন, ১৯৯৮) নাইজেরিয়ার একজন প্রাক্তন সামরিক প্রশাসক।

আবাচা হাউসা গোত্রের কান উপগোত্রে জন্মগ্রহণ করেন। তিনি স্থানীয় সরকারি কলেজে শিক্ষাগ্রহণের পর ১৯৬২ সালে সামরিক বাহিনীতে যোগ দেন। ১৯৮৪ সালে তিনি পদোন্নতিসূত্রে মেজর জেনারেল পদে উন্নীত হন এবং সেসময় ক্ষমতাসীন সুপ্রিম মিলিটারি কাউন্সিলের (১৯৮৪-১৯৮৫) একজন সদস্য ছিলেন। তিনি বাবাংগিদার ঘনিষ্ঠ সহযোগী ছিলেন। ১৯৮৫ সালে বাবাংগিদার ক্যুতে তিনি সমর্থন দেন এবং ফলশ্রুতিতে সেনাপ্রধান পদলাভ করেন। ১৯৯০ সালে তাকে প্রতিরক্ষা মন্ত্রী করা হয়। ১৯৯৩ সালে আবিওলার বিরুদ্ধে বাবাংগিদার নির্বাচনী পরাজয়ের পর তিনি নাইজেরিয়ার সবচেয়ে প্রভাবশালী ব্যক্তিতে পরিণত হন। ১৯৯৩ সালের ১৮ই নভেম্বর তিনি সরকারীভাবে নাইজেরিয়ার রাষ্ট্রপতি পদে আসীন হন। বিপুল বিরোধিতা ও ধর্মঘট উপেক্ষা করে তিনি নাইজেরিয়ার সমস্ত গণতান্ত্রিক দল নিষিদ্ধ ঘোষণা করেন। পশ্চিমা দেশগুলোর কাছে তেল বিক্রি করে তিনি তার বিরুদ্ধে গড়ে ওঠা আন্তর্জাতিক জনমত প্রতিহত করতে সক্ষম হন।

আবাচা ৫৪ বছর বয়সে নাইজেরিয়ার রাজধানী আবুজায় রাষ্ট্রপতির বাসভবনে হৃদযন্ত্রের ক্রিয়া বন্ধ হয়ে মারা যান।
**মাঘ** (শ্রীমালা, গুজরাত; খ্রিস্টীয় অষ্টম শতাব্দী) ছিলেন একজন বিশিষ্ট সংস্কৃত কবি। গুজরাতের তৎকালীন রাজধানী শ্রীমালায় (বর্তমানে রাজস্থান রাজ্যের অন্তর্গত) রাজা বর্মলতার সভাকবি ছিলেন মাঘ। তার পিতার নাম ছিল *দত্তক*; পিতামহ ছিলেন সুপ্রভ দেব। মহাভারতের কাহিনি অবলম্বনে ২০টি সর্গে মাঘ শিশুপালবধ নামে একটি মহাকাব্য রচনা করেন। এই কাব্যের উপজীব্য ছিল সুদর্শন চক্র দ্বারা কৃষ্ণ কর্তৃক অসাধু রাজা শিশুপালের মস্তকছিন্নকরণ।

মাঘের পিতামহ ছিলেন এক মঘ ব্রাহ্মণ। সেই কারণে মাঘ ছিলেন বর্তমানে শকদ্বীপী ব্রাহ্মণ নামে পরিচিত ইন্দো-ইরানীয় ব্রাহ্মণ সম্প্রদায়ের মানুষ। 
সংস্কৃত ভাষায় একটি জনপ্রিয় শ্লোক অনুযায়ী:

उपमा कालिदासस्य भारवेरर्थगौरवं|
दन्डिन: पदलालित्यं माघे सन्ति त्रयो गुणः||
(উপমা কালিদাসস্য ভারবেরর্থগৌরবং।
দণ্ডিনঃ পদলালিত্যং মাঘে সন্তি ত্রয়ো গুণঃ।।)
অর্থাৎ, কালিদাস তার উপমার জন্য প্রসিদ্ধ, ভারবি প্রসিদ্ধ তার অন্তর্দৃষ্টির জন্য, দণ্ডির প্রসিদ্ধি পদলালিত্যের জন্য; কিন্তু মাঘ এই তিন গুণের আকর।

আরও দেখুন
---------

* মহাভারত
* মহাকাব্য
* সাহিত্য
* কবিতা

তথ্যসূত্র
---------

1. ↑  Bhattacharji Sukumari, *History of Classical Sanskrit Literature*, Sangam Books, London, 1993, আইএসবিএন ০-৮৬৩১১-২৪২-০, p.148.
রেড বুল রেসিং লোগো ২০২১
**রেড বুল রেসিং**, যা রেড বুল বা আরবিআর নামেও পরিচিত, একটি ফর্মুলা ওয়ান রেসিং দল, যা যুক্তরাজ্যে হোন্ডা চালিত গাড়ির রেস করে, অস্ট্রীয় লাইসেন্সের অধীনে। এটি পানীয় কোম্পানি রেড বুল জিএমবিএইচ-এর মালিকানাধীন দুটি ফর্মুলা ওয়ান দলের একটি, অন্যটি স্কুডেরিয়া আলফাটাউরি (আগে স্কুডেরিয়া তোরো রোসো ছিল)। রেড বুল রেসিং দল ২০০৫ সালে গঠনের পর থেকে ক্রিশ্চিয়ান হর্নার দ্বারা পরিচালিত হচ্ছে। 

রেড বুলের ২০০৫ সালে কসওয়ার্থ ইঞ্জিন এবং ২০০৬ সালে ফেরারি ইঞ্জিন ছিল। দলটি ২০০৭ থেকে ২০১৮ সালের মধ্যে রেনল্ট দ্বারা সরবরাহ করা ইঞ্জিন ব্যবহার করেছিল (২০১৬ থেকে ২০১৮ পর্যন্ত, রেড বুল-এর মধ্যে সম্পর্ক ভেঙে যাওয়ার পরে রেনল্ট ইঞ্জিনটিকে "ট্যাগ হিউয়ার"-এ পুনরায় ব্যাজ করা হয়েছিল), ২০১৫ সালে রেনল্টের সাথে অংশীদারত্বের সময়, তারা ২০১০ থেকে ২০১৩ পর্যন্ত তারা পরপর চারটি ড্রাইভার এবং কন্সট্রাক্টরস চ্যাম্পিয়নশিপ শিরোপা জিতে, প্রথম অস্ট্রীয় দল হিসেবে।  দলটি ২০১৯ সালে হোন্ডা ইঞ্জিন ব্যবহার শুরু করে।  হোন্ডার সাথে অংশীদারত্বের কাজ ২০২১ সালে শেষ হয়, যে বছর তারা ওয়ার্ল্ড ড্রাইভার্স চ্যাম্পিয়নশিপ জিতে।

তথ্যসূত্র
---------

1. ↑  "Christian Horner: Team Principal"। Infiniti Red Bull Racing। ১৪ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৩।
2. ↑  Cooper, Adam। "TAG Heuer extends Red Bull F1 deal despite 2019 Honda engine deal"। *Autosport.com*।
3. ↑  "Red Bull extend Renault engine contract to 2016"। *BBC Sport*। BBC। ৯ সেপ্টেম্বর ২০১১। সংগ্রহের তারিখ ৯ সেপ্টেম্বর ২০১১।
4. ↑  "International Court of Appeal"। FIA। ১৭ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১২।
5. ↑  Sean Szymkowski। "2019 Red Bull Racing F1 car revealed, fires up Honda engine at Silverstone"। Motorauthority। সংগ্রহের তারিখ ১১ জুন ২০১৯।
**তাহেরন নেসা** ছিলেন একজন বাঙালি গদ্য লেখিকা। তাকে প্রথম বাঙালি মুসলমান গদ্য লেখিকা বলে আখ্যায়িত করা হয়ে থাকে।

জন্ম ও ব্যক্তিগত জীবন
---------------------

তাহেরন নেসা অনুমানিক ১৮৪৫ সালে বর্তমান বাংলাদেশের পঞ্চগড় জেলার বোদা উপজেলার চন্দনবাড়ী গ্রামে জন্মগ্রহণ করেন। তার পিতা ছিলেন মুন্সী মোহাম্মদ তরিকুল্লাহ। তার পিতামাতার ১২ সন্তানের মধ্যে তিনিই ছিলেন একমাত্র কন্যা। তার ভাই খান বাহাদুর তসলিমুদ্দীন আহমদ (১৮৫২-১৯২৭) ছিলেন রংপুর জেলার প্রথম মুসলিম স্নাতক পাস করা ব্যক্তি ও বাংলাদেশে সর্বপ্রথম মুসলমানদের মধ্যে পূর্ণাঙ্গ কোরআনের বাংলা অনুবাদক।

তাহেরন নেসার পুত্র একিনউদ্দিন আহমদও (১৮৬২-১৯৩৩) খান বাহাদুর উপাধি লাভ করেন। একিন দিনাজপুরের প্রথম মুসলিম হিসেবে স্নাতক পাস করেন। তিনি বোদা বালিকা বিদ্যালয়ের ছাত্রী ছিলেন বলে জানা যায়।

লেখা
----

তাহেরন নেসা রচিত একটি গদ্য ১৮৬৫ সালে বামা বোধিনী পত্রিকার ফ্রেব্রুয়ারি-মার্চ সংখ্যায় ‘বামা রচনা বিভাগে’ প্রকাশিত হয়। ১৮৬৪ সালে তিনি লেখাটি প্রকাশের জন্য সম্পাদক উমেশ চন্দ্র বরাবর প্রেরণ করেন। তিনি তার রচনায় তৎকালীন স্ত্রী শিক্ষার উপকারিতা এবং উপযোগিতা বর্ণনা করেছিলেন।

তথ্যসূত্র
---------

1. ↑  "প্রথম মুসলমান গদ্য লেখিকা"। *দৈনিক সংগ্রাম*। ৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।
2. ↑  "দেশে নারী জাগরণের অগ্রজ যারা"। *www.bhorerkagoj.com*। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
3. ↑  "বেগম রোকেয়ার পূর্বসুরিরা"। *দৈনিক ইনকিলাব*। সংগ্রহের তারিখ ১২ জুন ২০২১।
4. ↑  "দৈনিক জনকণ্ঠ"। *oldsite.dailyjanakantha.com*। সংগ্রহের তারিখ ১৩ মে ২০১৯। [*স্থায়ীভাবে অকার্যকর সংযোগ*]
**শাবজ মসজিদ** (ফার্সি: مَسجد سَبز‎, প্রতিবর্ণী. **Masjid Sabz**‎) আফগানিস্তানের বলখ শহরের একটি মসজিদ। এটি পূর্ব তৈমুরীয় সাম্রাজ্যের তৎকালীন শাসক শাহ রুখ অথবা তাঁর স্ত্রী গওহর শাদ-এর অনুদানে নির্মাণ করা হয়েছে বলে বিশ্বাস করা হয়।

ইতিহাস
------

১৪০৫ সালে তৈমুর লং-এর মৃত্যুর পরে বিভিন্ন উপজাতি এবং যুদ্ধবাজদের আধিপত্যের প্রতিযোগিতা করার ফলে তাঁর সাম্রাজ্য ভেঙ্গে গিয়েছিল। ১৪১০ সালে কারা কুইনলু বা কৃষ্ণ ভেড়া তুর্কমেন বাগদাদ আক্রমণের সময় তৈমুরের সাম্রাজ্যের পশ্চিমাংশ নিজের দখলে নিয়ে যায়। তবে ১৪০৯ সাল থেকে তৈমুরের পুত্র শাহ রুখ পারস্য এবং ট্রান্সঅক্সানিয়ার কার্যকর নিয়ন্ত্রণ পেতে সক্ষম হয়েছিল। তাঁর সাম্রাজ্য কিংবদন্তিতূল্য সিল্ক রোড সহ পূর্ব ও পশ্চিমের প্রধান বাণিজ্য পথগুলিকে নিয়ন্ত্রণ করতো। তার ফলে তিনি এবং তাঁর অঞ্চল প্রচুর ধনী হয়ে ওঠে। একটি অঞ্চল হিসেবে তিনি প্রচুর ধনী হয়ে ওঠেন। তিনি এত ধনী হন সে তার সমগ্র রাজত্বকালে নির্মিত অনেক মসজিদগুলোতে স্থানীয় রীতি এবং অনেক রকমের স্থাপত্যরীতির সামঞ্জস্য রাখতে পেরেছিলেন। তাজমহলের পূর্বসূরী হিসেবে এই সবুজ মসজিদটির সাথে তাজমহলের অনেক সাদৃশ্য দেখা যায়।

স্থাপত্য
--------

মূল মসজিদ ভবনটি তৈমুরীয় স্থাপত্যরীতির একটি উজ্জ্বল নিদর্শন। তবে, সোভিয়েত–আফগান যুদ্ধের বিভিন্ন যুদ্ধমান পক্ষের হামলা এবং বর্তমানে অনাদর ও অবহেলার কারণে বেশ ক্ষয়ক্ষতির সম্মুখীন হয়েছে। তুমি মসজিদটির অনেকাংশ ধ্বংস হলেও এর মূল প্রাঙ্গণটি সংরক্ষণ করা হয়েছে যাতে লোকেরা খোলা জায়গায় নামাজ আদায় করতে পারে। যদিও বর্তমানে ভবনের পেছনের দিকের রাস্তা এবং ছোট ছোট উদ্যান গুলোর সামান্য যত্ন নেয়া হচ্ছে। সোভিয়েত–আফগান যুদ্ধের সময় কমিউনিস্টদের আগ্রাসনের ফলে বয়সের ভারে মসজিদের মিনার ধসে পড়েছে। মসজিদের টাইলসগুলোর বেশির ভাগ কাজই অদৃশ্য হয়ে গেছে। এর কাঠের দরজা গুলোও মেরামত প্রয়োজন।

তথ্যসূত্র
---------

1. 1 2  "11 of the Most Ancient and Continually Occupied Cities in the World"। *অ্যানশিয়েন্ট অরিজিনস* (ইংরেজি ভাষায়)। ২০১৮-০১-৩১। সংগ্রহের তারিখ ২০১৮-০৫-১৫।

বহিঃসংযোগ
---------

* উইকিমিডিয়া কমন্সে Green Mosque, Balkh সম্পর্কিত মিডিয়া দেখুন।

প্রবেশদ্বার: ইসলাম আফগানিস্তান